Metz a avut parte de un final de sezon dezastruos (patru înfrângeri consecutive), dar echipa antrenată de Ladislau Boloni a evitat în mod incredibil retrogradarea directă în Ligue 2, la al cincilea criteriu de departajare.
Metz a depășit-o pe Lorient la al cincilea criteriu de departajare
După rezultatele din ultima etapă, Metz (0-2 vs PSG) și Lorient (5-0 vs Clermont) au terminat la egalitate de puncte: câte 29.
Cele două echipe nu au putut fi departajate după primele patru criterii: golaverajul din campionat (ambele cu -23), numărul de puncte din meciurile directe (3-3), golaverajul din meciurile directe (0-0) și numărul de goluri înscrise în meciurile directe (4-4).
Echipa lui Boloni a evitat retrogradarea directă grație numărului de goluri marcate în deplasare în meciurile directe: Metz a punctat de trei ori pe terenul lui Lorient și a încasat două goluri în partida disputată acasă.
Astfel, Metz a ocupat locul 16 la finalul campionatului (merge la baraj), iar Lorient a terminat pe locul 17 și va evolua sezonul următor în liga secundă.
La baraj, Metz va da peste o echipă din Ligue 2. Câștigătoarea meciului dintre Rodez (locul 4) și Paris FC (locul 5) va juca împotriva lui St. Etienne (locul 3), iar învingătoarea se va duela pentru un loc în primul eșalon cu trupa lui Boloni.
Cruel pour #Lorient alors qu'ils avaient 3pts de retard sur #Metz, un goal-average défavorable de -7, le @FCLorient échoue à 1 but du barrage en revenant à égalité... mais....., il faut aller jusqu'au point 5⃣du règlement pour départager @FCLorient et @FCMetz #FCMPSG #FCLCF63 pic.twitter.com/FCPZgco2Fh
— \uD835\uDDD9\uD835\uDDDC\uD835\uDDE6\uD835\uDDD6\uD835\uDDDB\uD835\uDDD8\uD835\uDDE5.\uD835\uDDA0\uD835\uDDC5\uD835\uDDCC\uD835\uDDBA\uD835\uDDBC\uD835\uDDBE (@fischeralsace) May 19, 2024